सब्सिडी चाहिए तो जमा कराना होगा आधार कार्ड
यदिआपने अपना गैस कनेक्शन अब तक आधार से लिंक नहीं कराया है तो जल्द करा लें। 31 दिसंबर तक गैस कनेक्शन आधार से लिंक नहीं कराने वालों को गैस सब्सिडी नहीं मिलेगी। इससे बाजार भाव में गैस सिलेंडर खरीदना पड़ेगा।
शहर में 45 हजार गैस उपभोक्ता हैं। अब तक करीब 80 फीसदी से ज्यादा गैस कनेक्शन आधार से लिंक हो चुके हैं। शेष उपभोक्ताओं के गैस कनेक्शन अब तक आधार लिंक नहीं हो पाए हैं। अब कंपनियों ने सब्सिडी के लिए गैस कनेक्शन को आधार नंबर से लिंक करना जरूरी कर दिया है। कंपनियों ने सभी डीलर को निर्देश दिए हैं कि वे उपभोक्ताओं के गैस कनेक्शन जल्द आधार से जोड़ें। ऐसे ग्राहक जो इस तारीख तक अपने कनेक्शन आधार नंबर से लिंक नहीं कराएंगे, उनके खाते में सब्सिडी नहीं आएगी।
ऐसेहोगा कनेक्शन लिंक
उपभोक्ताओंको यह करना है आधार कार्ड की फोटोकॉपी लेकर गैस एजेंसी पर जाना होगा। यहां कर्मचारी को फोटोकॉपी देने के साथ कंज्यूमर नंबर बताना होगा। इस आधार पर गैस कनेक्शन आधार से लिंक हो जाएगा। इससे सब्सिडी नहीं रुकेगी। उपभोक्ता ओं को कर रहे जागरूक 31 दिसंबर तक 100 फीसदी गैस कनेक्शन आधार से लिंक हों, इसके लिए गैस कंपनियां उपभोक्ता ओं को जागरूक कर रही है। इसमें उपभोक्ताओं को एसएमएस से सूचना दी जा रही है।
वहीं एजेंसी पर भी इसकी जानकारी दी जा रही है। उस समय गैस कनेक्शन को बैंक से लिंक किया था। तब भी गैस एजेंसि यों पर भीड़ उमड़ी थी और ग्राहकों को परेशान होना पड़ा था। अब फिर परेशान होना पड़ेगा। गैस एजेंसि यां उसी समय आधार नंबर भी ले लेती तो ग्राहकों को अब दोबारा से परेशान नहीं होना पड़ता। डांगी गैस एजेंसी संचालक नारायण लाल डांगी ने बताया कि कंपनियों के आदेश के तहत उपभोक्ताओं को गैस कनेक्शन आधार से लिंक करना है। ऐसे उपभोक्ता जिन्होंने अब तक गैस कनेक्शन आधार से लिंक नहीं कराया है। वे एजेंसी पर आकर गैस कनेक्शन आधार से लिंक कराए।
मालूम हो कि शहर में ब्यावर गैस सर्विस पर करीब 18 हजार, डांगी गैस के यहां 14 हजार, गोयल गैस पर 12 हजार, ज्वाला इंडेन के यहां 5 हजार और दिव्य इंडेन के यहां करीब 5 हजार कनेक्शन है। इनमें से नए गैस कनेक्शन से तो आधार से लिंक है मगर जो पुराने उपभोक्ता हैं उनमें से कई ने अब तक गैस कनेक्शन से आधार का लिंक नहीं करवाया है। इन्हीं लोगों को सरकार ने 31 दिसंबर तक अपना गैस कनेक्शन आधार से लिंक कराने के लिए कहा है। इसके बाद ऐसे वंचित रहे लोगों का कनेक्शन तो जारी रही मगर उन्हें सब्सिडी नहीं मिलेगी। उन्हें बाजार भाव से ही सिलेंडर खरीदना पड़ेगा।
इनकाकहना है
^गैसकनेक्शन से आधार लिंक होने का आंकड़ा जिले में 80.1 फीसदी हो चुका है। जिन लोगों ने अब तक एजेंसी पर आधार जमा नहीं कराया उन्हें सब्सिडी लेनी है तो जमा कराना ही होगा। वाईसुभाष, फील्ड ऑफिसर, आईओसी, अजमेर जोन
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva